open-index/open-wikipedia-markdown huggingface dataset:
Ixaringa

Una **ixaringa** u **xaringa**, **ixalinga** (d'o griego *syrinx*, "tubo", a traviés d'o latín *siringa*) u **ixaringueta** u **xaringueta** ye un producto sanitario que consiste en un embolo meso en un tubo, que tien una obridura chica en un d'os suyos cabos. Fan servir xeringas pa introduir cantidaz chicas de gases u liquidos en arias inaccesibles. Por un regular las plenan introducindo l'agulla en o liquido y estirando o embolo. A continuación, con l'agulla ent'alto se presiona con o embolo pa forachitar as bambollas d'aire que hi haigan quedau; dimpués s'introduce l'agulla y se forachita o liquido presionando o embolo. O proceso d'administrar una substancia con una xeringa se diz inchección.

## Imáchens

SyringeAllGlass.jpg|Ixaringa feita totalment de veire, sin de piezas de metal ni dengún atro material.
Rekord-Spritze.jpg|Ixaringa de veire


## Notas


## Referencias

## Veyer tamién
* Agulla hipodermica
* Inchección intramuscular
* Via d'administración

## Vinclos externos
Saša Obradović

**Saša Obradović** (en cirilico serbio: Саша Обрадовић), naixiu de Belgrado (Republica Socialista de Serbia, RFS Yugoslavia) lo 29 de chinero de 1969, estió un chugador de basketbol y actualment entrenador de l'equipo francés *[[AS Mónaco Basket]]* d'a LNB Pro A.

## Trachectoria esportiva
### Chugador
* 1987/93. Estrela Roya.
* 1992. Limoges CSP.
* 1993/94. Estrela Roya.
* 1994/97. ALBA Berlín.
* 1997/99. Virtus Roma
* 1999/00. Estrela Roya.
* 2000/01. KK Budućnost Podgorica.
* 2001/05. Colonia 99ers.

### Entrenador
* 2005/08. Colonia 99ers.
* 2008/09. BC Kiev.
* 2009. Turów Zgorzelec.
* 2010/12. BC Donetsk.
* 2012/16. ALBA Berlín.
* 2016/18. Lokomotiv Kuban.
* 2019/20. AS Mónaco Basket
* 2020/21. Estrela Roya de Belgrado
* 2021/l'actualidat.  AS Mónaco Basket d'a LNB Pro A

## Palmarés
### Chugador
* 1994/95: Copa Korać (ALBA Berlín).
* 1997: Copa d'Alemanya (ALBA Berlín).
* 2001: Copa de Yugoslavia (KK Budućnost Podgorica).
* 2004: Copa d'Alemanya (Colonia 99ers).
* 2005: Copa d'Alemanya (Colonia 99ers).

### Entrenador
#### Ligas
* 2012: Liga d'Ucraína (BC Donetsk.).

#### Copas
* 2007: Copa d'Alemanya (Colonia 99ers).
* 2013: Copa d'Alemanya (ALBA Berlín).
* 2014: Copa d'Alemanya (ALBA Berlín).
* 2016: Copa d'Alemanya (ALBA Berlín).
* 2016: Copa de Rusia (8Lokomotiv Kuban).

## Vinclos externos

*  Biografía esportiva en Basketball Bundesliga.
*  Biografía esportiva en Legabasket.

## Referencias
VTB United League

A **VTB United League** (en ruso: Единая Лига ВТБ) ye una competicion internacional de basketbol, aprobata por a ULEB, que  agrupa equipos de diferents países d'Europa de l'Este.

## Equipos d'a VTB United League 2021/22

## Historial

## Palmarés

## Vinclos externos
* Pachina web oficial d'a VTB United League
Dique (cheolochía)

Un **dique** ye en cheolochía una formación de rocas ignias de forma tabular. La suya grosor ye de muito menor que las atras dimensions y puet variar dende cualques milimetros dica muitos metros a la vegada que la suya extensión laterar puet plegar dica muitos kilometros.

Un dique traviesa capas u cuerpos rocosos preexistents, lo que implica que un dique siempre ye mes recient que la roca en la que ye meso. Cuasi siempre se presentan muito abocaus u cuasi verticals, pero la deformación tectonica puet provocar la rotación de los estratos travesaus por lo dique d'una traza que lo dique quede horizontal. Un dique se diferencia d'un sill en que lo sill ye paralelo a la estratificación orichinal.

Los diques se troban a sobén en ixambres radials u concentricos arredol d'intrusions plutonicas u de zonas d'alimentación de volcans. Bi ha diques en ixambres paralelos u radials arredol de chamineras volcanicas y bi ha diques anulars arredol de cambras magmaticas escachadas.

A diferencia d'atros plutons los diques precisan d'un esfuerzo tectonico que trenque la roca y desparta las masas rocosas resultants. Las fracturas pueden fer-se por inchección forzada de magma en lo caso de los diques radials, por colapso en lo caso de los diques anulars, y por distensión rechional en lo caso de los diques paralelos.

Los diques pueden tener una composición basaltica, granitica, riolitica, diabasica u atra. Bi ha diques pegmatiticos ligaus a zaguers estadios d'una intrusión granitica. Los diques apliticos son formaus por una roca de gran fin con composición grantica. Bi ha cinco tipos petrograficos de diques: diques mafico-porfidicos, diques de cuarz y feldespatos alcalins, aplitas graniticas, diques d'epidota-cuarz y brechas hidrotermals.

En a Buerda, Puyarruego y Reviella se diz *lardos* a las vetas blancas de la piedra por lo suyo pareixiu superficial a la disposición en vetas de lo teixiu adiposo en los animals. Por estar blanquencos esta denominación de *lardo* se puet aplicar a los diques de cuarz-feldespatos alcalins si son chicos.

Se puet trobar diques escuros de lamprofido en Panticosa a la entrada de lo casco glacial y en a entiba de lo Ibón Alto de Vachimanya.

## Referencias

## Bibliografía
* Francisco Anguita Virella, Fernando Moreno Serrano. *Geología. Procesos Internos*. Edelvives. Madrit 1978.
* Francisco Anguita Virella, Fernando Moreno Serrano. *Procesos Geológicos Internos*. Editorial Rueda. Madrit 1991.

## Veyer tamién
*Plutón (cheolochía).
*Sill.
Caldera volcanica

Una **caldera volcanica** ye una estructura volcanica de forma circular u eliptica con una mida por un regular entre 2 y 20&nbsp;km de diametro.

En a mes gran part d'os casos se forman dimpués d'una erución gran con una explosión que ixemena muitos piroclastos que deixa prou vueita a cambra magmatica y la fa inestestable, escachando-se o suyo teito y ixamplando-se o cráter. As calderas de menos de 5&nbsp;km de diametro se pueden formar cuan esclata o cabalto d'un volcán.

En una caldera se puet fer un lago de cráter si se plena con augua de plevia u d'atro orichen. Tamién bi ha calderas plenas con augua marina, como a caldera d'a isla de Santorini.

## Referencias

## Bibliografía
*  Francisco Anguita Virella y Fernando Moreno Serrano. *Geología. Procesos Internos*. Edelvives. Madrit 1978.
*  Francisco Anguita Virella y Fernando Moreno Serrano. *Procesos Geológicos Internos*. Editorial Rueda. Madrit 1991.
*  Diodora Calvo Aldea, Maria Teresa Molina Álvarez y Joaquín Salvachúa Rodríguez: *Ciencias de la tierra y medioambientales*. 2ndo de Bachillerato. 2010 McGraw-Hill.
Traquia

A **traquia** u **canalot** ye en os vertebraus tetrapodos un organo de l'aparato respiratorio que fa part d'as vías respiratorias y situau entre a larinche y os bronquios y paralelo a lo esofago. Visto dende fuera presenta un releu caracteristico con aniellos de cartilago que la mantienen siempre bien ubierta pa que pase l'aire. A traquia presenta un interior cubierto por un epitelio pseudoestratificau ciliau&thinsp; capaz de forachitar particlas solidas que entran con l'aire inspirau.

Os cartilagos d'a traquia tienen forma de C, con a obridura en contacto con o esofago, pa facilitar-li paso d'o bolo alimenticio sin que bi haiga rozamiento. Son d'una varietat de teixiu cartilachinoso dita teixiu cartilachinoso hialín.

O epitelio pseudoestratificau ciliau d'a traquia ye o mesmo que bi ha en a larinche y en os bronquios. O suyo funcionamiento ye relacionau con o reflexo d'a tos.

A traquia fa part, chunto con os pulmons y atras visceras toracicas, d'os livianos.

## Referencias

## Bibliografía
* VADILLO, Emilio, DE LA CRUZ, Alberto, et al.: *Ciencias Naturales. BUP 3*. Santillana, 1986.
Chuegos Olimpicos d'hibierno de 1944

Os **Chuegos Olimpicos d'hibierno de 1944** teneban que ser os **V Chuegos Olimpicos d'hibierno**, que teneban como ciudat seu a Cortina d'Ampezzo, pero no se podioron celebrar por a Segunda Guerra Mundial.

Dotze anyos dimpués Cortina d'Ampezzo organizó os Chuegos Olimpicos d'hibierno de 1956.
Ofita

As **ofitas** son doleritas, rocas ignias compactas, intermedias entre o gabro y o basalto. Se tracta de doleritas con una estructura particular, frecuents en o Triasico superior d'os Pireneus y Cordelera Cantabrica en forma de sills. Presentan grans cristals de piroxén embolicando cristals de plachioclasa. Lis posoron a denominación d'ofita por o suyo aspecto de piel de sirpient (ὄφις ye sirpient en griego antigo).

Por a suya alumina y silice as ofitas se fan servir en a fabricación de cemento porque millora a cotura. Tamién se fa servir ofita en as bases sobre a on se posan as vías de tren.

Bi ha afloramientos bien visibles en as redoladas d'Estupinyán, d'Aulet, de Sopeira y de Serveto. En Estupinyán bi ha una pedrera dita "La Soriana" que tien una gran importancia en a producción d'ofita.

Una roca calificada como ofita y que se fa servir como roca pulida en as fronteras d'as casas en Zaragoza ye o *granito verde Santiago*

Encara que a literatura cheolochica haiga calificau d'"ofitas" a las diabasas u doleritas triasicas d'a zona ignia d'o Palancia, no s'ha de fer servir o termin ofita pa estas rocas porque son propias d'o magmatismo alcalín y no son toleíticas como as d'a zona pirenenca.

## Referencias

## Bibliografía
* A. Foucault et J.-F. Raoult (1988). *Dictionnaire de géologie*, 3ª edición, Masson, Paris. ISBN 2-225-81480-5.
* Natividad Ferrer Marí, Miguel Gracia Vicente, Manuel Medina Martínez: *Bachillerato. Biología y Geología* Bruño, 2008.
Sébastien Chabal

**Sébastien Chabal** naixito de Valença, Droma o 8 d'aviento de 1977, ye un chugador francés de rugby que estió parti d'a selección francesa de rugby dende l'anyo 2000 dica o 2011. Actualment ye parti d'a plantila d'o LOU Rugby francés..

## Referencias

## Vinclos externos
*  Perfil esportivo de Sébastien Chabal.
*  Pachina web oficial de Sébastien Chabal.
Arroyofrido

**Arroyofrido** (*Arroyofrío* en castellano), ye un lugar de lo termin municipal de Chabaloyas, en la provincia de Teruel (Aragón). La suya población ye de 14 habitants (2011).

## Toponimia
Ye documentau como *Arroyofrido* encara en l'anyo 1340 en textos de l'"*[[Archivo d'el Concello d'Albarracín]]*".

## Cheografía
Arroyofrido ye situau a piet de la sierra de Chabalón a bel 1&nbsp;km a l'ueste de la Cruz de Sant Lazaro (1.724 m). Seguindo la carretera A-2703 enta lo sud-sud-este se plega dica El Canyegral; seguindo-la enta lo Norte se plega dica Toril.

Arroyofrido ye la localidat tipo de la *[[Capa de Oolitos ferruchinosos d'Arroyofrido]]*, indicadora d'un tiempo de 5 millons d'anyadas entre zaguers de lo Callovián y primers de l'Oxfordián (Churasico meyo) con poca sedimentación marina.

## Puestos d'intrés
* Ilesia d'a Trinitat, sieglo XVII.

## Referencias
Arroyofrío (desambigación)

**Arroyofrío** u **Arroyo Frío** puet estar:

***[[Arroyofrío (Albacete)|Arroyofrío]]**, localidat d'o municipio de Cotillas (Albacet).
***[[Arroyofrío (Teruel)|Arroyofrío]]**, nombre castellano d'Arroyofrido, localidat d'o municipio de Chabaloyas (Teruel).
***[[Arroyo Frío]]**, localidat d'o municipio de La Iruela (Chaen).
Centro Publico Demostrador en Tecnolochías Audiovisuals

**O Centro Publico Demostrador en Tecnolochías Audiovisuals** (**Centro Público Demostrador en Tecnologías Audiovisuales** en castellano y oficialment) ye un centro aragonés ubicau en o Parque Tecnolochico Walqa, en Uesca, y chestionau por l’Instituto Tecnolochico d’Aragón (ITA), dependient d’o Departamento d’Industria y Innovación d’o Gubierno d’Aragón.

## Centro de Referencia

Conta con un Mistika HD, con modulo estereoscopico, un sistema de SGO, que ye emplegau en a postproducción de contenius de referencia d’alta calidat obtenius con camaras profesionals cinematograficas o camaras d’alta velocidat tenendo especial cosiro en os aspectos estereoscopicos.
Ta la cheneración de contenius s’han teniu en cuenta as zaguers tecnolochías estereoscopicas con resolucións minimas de 2K por uello con camaras cinematograficas o FullHD con doble optica.

## Vinclos externos

*  Pachina web oficial d'o Centro Publico Demostrador en Tecnolochías Audiovisuals.
*  ''Walqa contará con a tecnolochía más enantada en postproducción, en *[[Arredol (diario dichital)|Arredol]]*.
El Patrocinio

**El Patrocinio** ye un barrio situato en Tamarit de Litera, en a comarca de Litera y en a provincia de Uesca.
Observatorio Astrofisico de Chabalambre

L**'observatorio Astrofisico de Chabalambre** (*Observatorio Astrofísico de Javalambre* en castellano y oficialment) ye un observatorio astrofisico situato en o pico d'el Vuitre a 1.958 metros d'altaria, y en o municipio d'Arcos de las Salinas en la sierra de Chabalambre de Teruel. Ye l'unico centro d'ista mena en o mundo, combina de traza sistematica dos vesants: divulgación de l'astronomía y un centro a on que os visitants pueden practicar. Ye una d'as ideyas principals  d'o Centro d'Estudios de Fisica d'o Cosmos d'Aragón (CEFCA).

## Eixes fundamentals de treballo

A Fundación CEFCA ye a institución d'o Gubierno d'Aragón encargada de implementar en iste centro a investigación que tien dos eixes fundamentals de treballo: o propio Observatorio y una unidat de procesau de datos de muita gran capacidat sin precendents en Aragón. Mas de cient cientificos de tot lo mundo son participando-ie y parando ya la explotación cientifica d'os datos que vendrán. Siempre con l'obchectivo central de saber de qué ye feito l'universo y poder conoixer la materia fosca.

Antimás, L'observatorio Astrofisico de Chabalambre ha apostau por una total sinerchia con o Centro Astronomico Aragonés con o fundo común d'a divulgación d'a ciencia”.

## Vinclos Externos
*  L'Observatorio de Chabalambre seguntes o Centro d'Estudios de Fisica d'o Cosmos d'Aragón.
*  Pachina web oficial d'o Centro d’Estudios de Fisica d'o Cosmos d'Aragón .
*  ''L'Observatorio Astrofísico de Chabalambre mira de combinar de traza sistematica divulgación y practica, en *[[Arredol (diario dichital)|Arredol]]*.
Bobsleigh

O **bobsleigh** conoixito tamién como **bobsled** o simplament **bob** ye un esporte d'hibierno en que a suya finalidat ye fer a baixada mas rapeda por una pista de chelo con un trineo que porta dos u cuatre personas, iste trineo prene lo nombre de l'esporte. Actualment y dende Chamonix 1924 fa parti d'o programa olimpico d'os Chuegos Olimpicos d'hibierno.

## Filmografía
* *[[Cool Runnings]]*.

## Se veiga tamién
* Luge.
* Skeleton.
* Cool Runnings.

## Enlaces externos

*  Federación Internacional de Bobsleigh y Skeleton.
Larinche

A **larinche** ye un organo de l'aparato respiratorio d'os anfibios, reptils y mamiferos. Como part d'as vías respiratorias proteche a traquia de bozar-se por a entrada alimento, pero tamién tien un important paper en a producción de sonius. A larinche regula l'altura y volumen d'o soniu. A larinche alocha as cuerdas vocals, esencials pa la fonación. As cuerdas vocals se troban chusto baixo a on o conducto d'a farinche se divide en traquia y esofago.

En a larinche d'os mamiferos bi ha como cartilagos principals o tiroides, o cricoides a epiglotis. A epiglotis tiene forma de lengüeta y no deixa entrar solidos u liquidos a la larinche gracias a la suya capacidad d'abocar-se tapando-la.

L'interior d'a larinche ye cubierto por epitelio pseudoestratificau columnar ciliau. O espacio entre as cuerdas vocals ye a glotis y ye dencima d'o encomienzo d'a traquia. A part d'as cuerdas vocals bi ha atras estructuras como os ventriclos de Morgagni y os replegos ventriculars u cuerdas vocals falsas.

## Denominacions populars
En Ansó y Echo se documenta *gargamela* con o significau de "larinche".

## Referencias

## Bibliografía
* VADILLO, Emilio, DE LA CRUZ, Alberto, et al.: *Ciencias Naturales. BUP 3*. Santillana, 1986.

## Veyer tamién
*Cuerdas vocals.
*Farinche.
*Garganchón.
Aparato (anatomía)

Un **aparato** ye en anatomía un conchunto d'organos prou diferents que se coordinan pa fer una u unas cuantas funcions que concurren en una función complexa mes cheneral (dichestión, respiración, reproducción, etcetera).

Un aparato se diferencia d'un sistema en que l'aparato ye feito d'organos bien delimitaus que histolochicament pueden estar diferents, en contraste con o sistema que puet estar formau por estructuras histolochicament uniformes (con os mesmos teixius), poco delimitables y ixemenadas por tot l'organismo (como os niervos d'o sistema niervoso, de teixiu niervoso y indisociables d'os organos u as celulas mobils d'o sistema immunitario). En los países anglosaxons no fan distición etre aparato y sistema.

Por atra part l'aparato locomotor ye formau por o sistema osio y o sistema muscular y n'este caso o livel de sistema ye intermedio entre o livel d'organo y o livel d'aparato.

## Lista d'aparatos
### Nutrición
*Aparato dichestivo.
*Aparato respiratorio.
*Aparato circulatorio.
*Aparato urinario u excretor.

### Relación
*Aparato locomotor.

### Reproducción
*Aparato reproductor femenín.
*Aparato reproductor masculín.

## Referencias
Arteria

Una **arteria** ye un vaso sanguinio que leva sangre provinient d'o corazón en dirección a los organos. Se diferencian d'as venas en estar mes elasticas por estar mes gruesas, por tener una sección mes circular y no tener valvulas.

Histolochicament as arterias presentan tres capas: a interna de teixiu endotelial, a meya teixiu muscular liso y a externa de teixiu conchuntivo fluixo.

Dependendo d'o suyo diametro as arterias pueden estar de calibre gran, de calibre meyo u de calibre chico u arteriolas. As arteriolas se ramifican en capilar.

En os mamiferos la sangre d'as arterias leva oxicheno a los capilars que nutren a los diferents teixius d'os organos, con a excepción d'as arterias pulmonars, que levan dioxido de carbonio a los capilars d'os alveolos pulmonars, a on que se produce o intercambio gasioso d'o dioxido de carbonio por oxicheno.

## Referencias
Prochecto Gagarin

O **prochecto Gagarín**, (**projecto Gagarin" en [[Idioma castellano|castellano]] y oficialment**), ye una iniciativa grafica y cientifico-tecnica d’una colla de chóvens aragoneses que con os suyo propios medios levaron un globo sonda con una capsula de fabricación casera en napas d’a estratosfera terrestre por dencima d’os 25.000 metros, lo que se conoixe tecnicament como “espacio amanau”.

O prochecto prene o nombre d’o primer cosmonauta ruso. Dimpués d’un tiempo d’investigación y atro de replega de diners de traza colectiva, mas de 300 €, que caleban t’os materials y l’equipo, se puyó el sabado 13 de chulio amán d’a localidat de Borcha o suyo primer globo sonda, o Gagarin 1, que plegó dica mas de 25.000 metros d’altaria con una camara de gran definición, un sistema de localización "GPS" casero i una segunda camara, de plano vertical.

Un globo sonda pleno d’helio puyó a capsula, o Gagarin 1, dica l’altaria deseyada. Una camara de video de gran definición prenió imáchens espectaculars d’Aragón primer y d’a resta de l’estau dimpués dende una anvista que no ye a común.

## Vinclos externos

*  [www.proyectogagarin.blogspot.com/ Pachina web oficial d'o Prochecto Gagarín. Aragonés].
*  ''A Gagarin 1 gravará Aragón dende o “espacio amanau”, en *[[Arredol (diario dichital)|Arredol]]*.
Kampal

**Kampal** ye una ferramienta informatica creyada por o Instituto Universitario de Investigación en Biocomputación y Fisica de Sistemas Complexos (BIFI) que permite chenerar mapas de diferents colectividaz d'a Universidat de Zaragoza a on que se puet visualizar a productividaz d'os investigadors suyos parando cuenta en determinaus  parametros, como os articlos publicaus en revistas cientificas u os prochectos y achustes d'investigación.

L’aplicación proporciona, fendo servir información de bases de datos d’a Universidat, estudios y informes seguntes los criterios definius por l’usuario, que triga la colectividat d’o suyo intrés. Ista ferramienta de caracter ubierto ye disponible en internet y irá adhibindo-ie nuevas funcionalidaz con o tiempo.

## Vinclos externos
*  Universidat de Zaragoza
*  ''Kampal, una ferramienta ta medir a investigación d’a Universidat de Zaragoza, en *[[Arredol (diario dichital)|Arredol]]*.
María de Chipre

**María de Chipre** u **María de Lusignan** naixita en l'anyo 1279 y muerta en Tortosa en 1319, estió princesa de Chipre y reina consorte d'a Corona d'Aragón entre 1315 y 1319 por su matrimonio con Chaime II d'Aragón.

## Biografía
Filla d'Hugo III, rei de Chipre y de Cherusalén y d'Isabel d'Ibelín. Yera nieta por vía paterna d'Henrique de Poitiers y Isabel de Lusignan y por vía materna de Guido d'Ibelín y Felipa de Berlais. Chermana d'o senescal de Chipre Felipe d'Ibelín.

O 15 de chunio de 1315 se casó por poders con Chaime II en a seu de Santa Sofía de Nicosia y en persona o 27 de noviembre d'o mesmo anyo en a seu de Chirona. No tenió descendencia.

Murió o mes de setiembre de 1319 en Tortosa.

## Sepultura

En morir a reina, o suyo cadáver recibió sepoltura en o Convento de Sant Francisco de Barcelona, a on a o largo d'a Edat Media fuoron apedecaus a-saber-los miembros d'a familia reyal aragonesa, como o rei Alifonso III d'Aragón. Astí permaneixió apedecau o cadáver d'a muller de Chaime II mientres cuantos sieglos, dica que en 1835 o Convento de Sant Francisco fue espaldau, y a mayoría d'as restas d'as personas reyals que se i trobaban, incluyindo a reina María de Chipre, fuoron tresladaus enta a Seu de Barcelona.

En o sieglo XX, as restas d'a reina fuoron ficadas en un sepulcre, en o costau ezquierdo de l'Altar Mayor d'a Seu de Barcelona, a on tamién se troban as restas mortals d'atras dos reinas d'Aragón, a reina Constanza de Sicilia, muller de Pero III d'Aragón, y a reina Sibila de Fortià, quarta muller de Pero IV d'Aragón. En o mesmo sepulcre tamién descansan as restas d'a reina Alionor d'Aragón, reina de Chipre por o suyo matrimonio con Pero I de Chipre, y nieta de Chaime II d'Aragón. Os sepulcres, en os que as restas d'as reinas fueron ficadas en 1998, fuoron realizaus por l'artista catalán Frederic Marès.

## Bibliografía
*  "Sepulcros de la Casa Real de Aragón". Ricardo del Arco y Garay. Instituto Jerónimo Zurita. Consejo Superior de Investigaciones Científicas, 1945. Madrid. OCLC 11818414
Filo (botanica)

O **filo** d'una enreligadera u planta trepadora ye una fuella, peciolo u tallo especializaus pa refirmar-se, apegar-se en atra planta u en atra estructura dreita creixendo-ie arredol. En as enreligaderas parasitas os filos tamién pa invadir as celulas d'a planta güespe. No tiene forma de lama u fuella pero puede fer a fotosintesi. Se pueden formar a partir de chitos modificaus, fuellas modificadas u brancas auxiliars y son sensibles a productos quimicos trasportaus por l'aire que determinan a dirección de creiximiento (quimiotropismo), como por eixemplo en a *[[Cuscuta]]*.

Bi ha filos d'a vinya u vit que reciben a denominación de *tihereta* con castellanización fonetica en buena part de l'Alto Aragón d'alcuerdo con l'ALEANR, porque creixen a pars en os ixarmientos.

## Galería d'imáchens

Imachen:Nep raf211.jpg|Filo *[[Nepenthes rafflesiana]]*.
Imachen:Spiky_plant_tendril.jpg|Filo de planta espinosa.   
Imachen:VC Tendril.JPG|Filo apegalloso de *[[Parthenocissus quinquefolia]]*.
Imachen:Kurgiväät.jpg|Filo de pepín.
Imachen:Passiflora umbilicata (tendril).jpg|Filo de *[[Passiflora umbilicata]]*. 
Imachen:Starr 010423-0064 Passiflora tarminiana.jpg|Filo de *[[Passiflora tarminiana]]*. 
Imachen:P.foetida.climb.jpg|Filo de *[[Passiflora foetida]]*. 
Imachen:Illustration Vicia sativa0.jpg|Filo de *[[Vicia sativa]]*.


## Notas


## Referencias
Bodiello

O **bodiello**, **estentino** u **estentín** ye o segmento d'o tubo dichestivo que va dende o esfincter pilorico d'o estomago dica l'ano. En a especie humana y a mes gran part d'os mamiferos consiste en dos segmentos: bodiello chicot y bodiello gordo. En os humans o bodiello chicot se subdivide en duodeno, chechún y ílion, mientres que o bodiello gordo se subdivide en ciego, colon y recto u bodiello cular.

## Denominacions
Estos organos en conchunto u individualment se gosan nombrar en plural ("os bodiellos", "os estentin(o)s"). A palabra *estentino* ya se documenta en a traducción de "*[[Secreto Secretorum]]*" acomandada por Chuan Ferrández d'Heredia:

Y tamién en a "*[[Cronica de los Conquiridors]]*":

En aragonés occidental no se fa servir guaire a palabra *bodiello* por o menos actualment y fan servir variants d'a palabra *estentino*. En as zonas d'a metat oriental de l'Alto Aragón a on se conserva a palabra *bodiello* a chent considera que ye una palabra d'un rechistro mes baixo que *estentino*, y fan servir *estentín* u *estentino* quan quieren fer puyar o livel d'o suyo rechistro. Chabier Tomás Arias considera que *estentin(o)* ye un vulgarismo.

A variant *budiello* se conserva en puestos tan a lo sud-ueste como Santolaria de Galligo, (Fernando Romanos la replega con o significau de "bodiello chiquet"). L'ALEANR rechistra variants de *bodiello* como *budel* tan a lo sud como o centro d'a provincia de Teruel.

A palabra *bodiello* (d'o latín *< BOTELLU*) se pronuncia *bodillo* en muitos puestos, pero d'alcuerdo con a grafía de l'Academia de l'Aragonés s'ha d'escribir *bodiello* como totas as palabras aragonesas con sufixo -iello.

## Referencias
Estomago

O **estomago** u **estómago** ye un organo de l'aparato dichestivo que fa part d'o tubo dichestivo. En a especie humana a l'igual que en toz os mamiferos o estomago participa en a dichestión mecanica y en a dichestión quimica, con o suco gastrico que aboca pa desfer las proteínas.

O estomago ye un ixamplamiento d'as vías dichestivas con forma de saco. Orichinariament en os primers vertebraus yera un puesto d'almagazenamiento de minchar. A la entrada d'o estomago bi ha un esfíncter dito cardias, a la salida d'o estomago bi n'ha d'atro dito piloro.

Histolochicament ye como as atras vías dichestivas, con una paret con tres capas de teixiu bien definidas y homochenias, que son dende fuera t'adintro a capa serosa, a capa muscular y a capa mucosa. A capa serosa ye de teixiu conchuntivo. A capa muscular ye en a suya mes gran part de teixiu muscular liso con capa externa de fibras lonchidudinals y una capa interna de fibras circulars. A capa mucosa ye a mes interna y tien celulas glandulars.

As celulas musculars son as responsables d'un movimiento ciclico que contribuye a la mezcla d'o bolo alimenticio con as secrecions d'o estomago que conducirán a la formación d'o quimo estomacal. Este movimiento chenera un rudio que puet sentir l'oyiu humán.

As celulas glandulars d'a capa mucosa segregan o suco gastrico a l'interior d'o estomago. En o suco gastrico bi ha acido clorhidrico, que ye menester pa que o pepsinochén se torne en pepsina, a enzima que desfá enlaces entre cualques aminoacidos d'as proteínas convertindo-las en polipeptidos.

## Ditos y mazadas
**«en ista vida hai que tragar o que no se puede estomagar»*

## Referencias
Sergej Yesenin

**Sergej Alexándrovich Yesenin** (Сергей Александрович Есенин en ruso y alfabeto cirilico), naixito de Kostantinovo (Imperio Ruso) o 3 d'octubre de 1895 y muerto en Sant Petersburgo (Unión de Republicas Socialistas Sovieticas) o 28 d'aviento de 1925, estió un escritor y poeta ruso en luenga rusa.

## Vinclos externos
Recto (anatomía)

O **recto** u **bodiello cular** ye a part final d'o bodiello gordo, situando-se chusto dimpués d'o colon sigmoideu. Con una longaria de 15&nbsp;cm, ye o zaguer tramo d'o tubo dichestivo. O recto recibe os materials de repui que quedan dimpués de tot o proceso d'a dichestión d'os alimentos, que constituyen os excrementos, y que son forachitaus a traviés de l'ano.

## Histolochía
A histolochía d'o recto ye pareixida a la d'o colon, de fueras que presenta criptas de Lieberkühn mes profundas pero que se presentan en menor quantidat.

As columnas de Morgagni son plegos lonchitudinals d'a mucosa, que s'unen entre ellas pa formar as valvulas anals, que aduyan a l'ano a dar sustentación a la columna d'excremento.

O epitelio presenta una transición, dende un epitelio prismatico a un epitelio pluriestratificau no cornificau. Dimpués o epitelio se queratiniza. A lama propia alberga glandulas anals a livel d'a unión anorectal y glandulas circumanals a livel d'o extremo distal d'o conducto anal. A capa muscular d'a mucosa tien una constitución proptotipica.

A submucosa alberga o plexo venoso hemoroidal interno y externo.

O esfincter anal interno corresponde a un engrosamiento d'a capa circular interna d'a capa muscular, por o ye formada por musclo liso. O esfincter anal externo ye formau por musclos d'o suelo pelvián, y corresponde a musclo escletico voluntario.

## Denominacions en aragonés
En aragonés bi ha denominacions relativas a lo recto a causa de l'uso que se'n fa pa fer embutius. En belsetán se reculle estentín culer. En o Semontano de Balbastro se reculle *budillo cular*. Este tipo de denominacions son paralelas a lo catalán *budell culà*, forma que se puet sentir en La Codonyera por eixemplo. Manimenos ciertos estudios lexicos locals consideran que *bodiello cular* u *estentin(o) cular* se refiere a tot o bodiello gordo.

## Referencias
Guasdualito

**Guasdualito** ye una ciudat de l'Estato Apure, en Venezuela, capital d'o Municipio Páez con una población de mas de 100.000 habitants y a segunda mas important d'Apure.

## Esporte
Guasdalito ye a sobén conoixita por a suya relación con o ciclismo estando l'esporte mas popular d'a ciudat a on bi ha un equipo de ciclismo, a Fundación Samuel Villamizar - Herramientas y Herraduras La Andina de Rubio. Tamién son importants bels d'as prebas ciclistas organizatas en a ciudat como a Clasica La Cabaña.

## Referencias
Municipio Baruta

O **Municipio Baruta**  ye uno d'os 21 municipios de l'Estato Miranda, Venezuela. Tien una superficie de 86 km² y a suya población yera de 240.765 habitants en 2011.

## Veyer tamién
*Lista de municipios de Venezuela

## Vinclos externos
*Portalada oficial d'o municipio
Ixtlahuaca

**Ixtlahuaca** ye un municipio mexicano d'o estau de Mexico.

A suya población ye de 141 482 habitants (2005) en una superficie de 337,18 km².

Ye situato a 2.210 metros d'altaria sobre o livel d'a mar y a una distancia aproximata de 30&nbsp;km con a capital de l'estau. Muga a o norte con o municipio de Jocotitlán, a o sud con Almoloya de Juárez, al nord-este con Jiquipilco y a l'ueste con San Felipe del Progreso.

## Vinclos externos
*  Pachina web oficial municipal d'Apaxco.
Alum

L**'alum** ye un sulfato doble d'un catión trivalent con atro de monovalent que puet cristalizar fendo octaedros regulars. L'alum mes común ye sulfato doble d'aluminio y potasio y tien muitas aplicacions.

Lo fan servir como astrinchent y caustico en medicina, lo fan servir los barbers pa favorir la cicatrización d'os tallos. En as tintorerías lo fan servir como mordient, pa que as colors sigan perens en os teixius. Tamién se fa servir pa aclarir as auguas burencas.

En a Edat Meya bi heba muita requesta d'Alum en a industria textil. A primers d'a Edat Meya l'alum proveniba de Focea y Quíos, a zaguers d'a Edat Meya ya s'espleitaba en Tolfa, Bochía y sud-este d'a Peninsula Iberica.

## Chacimientos en Aragón
En Aragón os chacimientos d'alum corresponden en a mes gran part d'os casos a kailinita (alum potasico), y en a mes chica part a tschermichita (alum amonico).

En o sieglo XVIII s'espleitaba alum en Alloza, Arinyo, Gargallo y Estercuel como mos indica Asso, en puestos a on pasaban augua a traviés de lignitos y archilas d'a formación arenas d'Utriellas pa disolver-lo y dimpués concentrar-lo. A zaguera explotación duró principios d'o sieglo XX en Arinyo.

Asso describe como lo estrayeban y como lo deixaban cristalizar en lacos.

## Mencions en fuents aragonesas
En as actas d'o proceso de Corz d'Alcanyiz de 1436 que regulan os peaches se documenta l'uso d'a palabra *alum*:

Tamién s'escribe "alum de roca" en aragonés medieval en textos comercials de primers d'o sieglo XV en Uesca:

Se nombra l'alum en textos comercials d'o sieglo XV escritos en Zaragoza en un lenguache mixto aragonés y catalán seguntes o parrafo u linia on s'indican productos que os comerciants d'a Corona de Castiella compraban en Zaragoza:

Manimenos tamién se puet leyer *alumbre* en atra clase de textos:

## Referencias

## Bibliografía
*Josefina Besteiro, Miguel Calvo, Andrés Pocoví, Emilia Sevillano: *Minerales de Aragón*. Mira Editores S.A, 1988.
Capilar sanguinio

Un **capilar sanguinio** ye un vaso sanguinio muito fin que s'orichina por a ramificación d'una arteria en un teixiu u en un organo concreto y que complega con atros capilars en venulas y dimpués venas. Os capilars presentan una sola capa celular, (o endotelio), a diferencia d'as venas y arterias, que en presentan tres.

O endotelio permite que salga o plasma sanguinio y se produga un intercambio de substancias entre a sangre y os teixius, renovando-se o plasma intersticial con as substancias que leva o plasma sanguinio (por eixemplo oxicheno y nutrients). Por atra part os capilars tamién pueden recibir o dioxido de carbonio y substancias de repui que dimanan d'as celulas como resultau d'o suyo metabolismo. En os capilars d'os alveolos pulmonars se produz un intercambio gasioso contrario a lo que se produz en os atros teixius y organos.

Contra mes gran siga l'actividat metabolica d'un organo mes denso será o rete de capilars d'ixe organo. Bi ha capilars con esfíncters que controlan o fluxo de sangre.

Bi ha leucocitos como os neutrofilos que pueden travesar o endotelio d'os capilars entre celula y celula en o proceso conoixiu como diapedesi y pasar a los teixius pa combatir contra as bacterias orichinando a pus.

## Bibliografía
*C.P.J.Hickman *Principios Integrales De Zoologia - 10ª Ed*. McGraw-Hill. 1998.
*Natividad Ferrer Marí, Miguel Gracia Vicente, Manuel Medina Martínez *Bachillerato. Biología y Geología* Bruño, 2008.
P/2013 P5

**P/2013 P5**, conoixito tamién como **311P/PANSTARRS**, ye un asteroide que fue visto por primer vegada en agosto de 2013. A traviés d'o telescopio Pan-Starrs de Hawai, como un obchecto con un aspecto extraordinariament difuso. Ista trobada, que ha estau publicada en The Astrophysical Journal Letters, ha causau gran expectación en a comunidat cientifica porque no s'ha visto brenca como isto antes y os astronomos son tractando de trobar una explicación adecuada d'a suya misteriosa aparición.

As imáchens d'o Hubble fuoron presas o 10 de setiembre de 2013. Cuan Hubble tornó ta l'asteroide o 23 de setiembre, o suyo aspecto heba cambiau de raso. Pareixeba que toda a estructura heba oscilau arredol.

O mas sorpresivo ye que as suyas estructuras posteriors cambean dramaticament en solament 13 días, ya que rota o polvo. O cuerpo se veye como una pluma de badminton rotando y con una enorme coda similar a la d'as estrelas.

Os asteroides normals amaneixen como chicoz puntos de luz cuan son observaus por os cientificos. Pero iste asteroide, denominau P/2013 P5, en tien seis de codas de cometa de polvo que irradian d’él como os radios d'una rueda.

## Posibles explicacions
Una explicación ta a extranya farcha d'iste cuerpo celeste ye que a velocidat de rotación de l'asteroide augmentase dica o punto que a suya superficie empecipiase a volar en trozos, expulsando polvo en erupcions episodicas que habrían empecipiau a pasada primavera.

As teorías d'os astrofisicos refusan que se tracte d’un asteroide dimpués d'un impacto, ya que en iste caso a gran cantidat de polvo s'habría espardiu por o espacio d'una sola vegada, mientres que en iste cuerpo o polvo ha estau expulsau de forma intermitent entre un periodo d'a lo menos cinco meses.

L'equipo d'o telescopio Hubble ye relizando nuevas observacions de seguimiento. Os cientificos asperan determinar si o polvo sale de l'asteroide en o plano ecuatorial, o que sería una evidencia d'una trencadura de rotación.

## Vinclos Externos
*  The Extraordinary Multi-Tailed Main-Belt Comet P/2013 P5 (arXiv:1311.1483 : 6 Nov 2013)
*  The Multi-Tailed Main-Belt Comet P/2013 P5 (Remanzacco Observatory : 8 Nov 2013)
*  Confused Asteroid Sprouts Tails… Six of Them! (Phil Plait : 8 Nov 2013)
*  Orbit diagram from JPL Small-Body Database
*  ''Un enigmatico asteroide con seis codas'', en *[[Arredol (diario dichital)|Arredol]]*.
Puerto de Shipka

O **Puerto de Shipka** (en bulgaro: Шипченски проход, Shipchenski prohod) (altaria 1.150 m) ye un puerto de montanya de 1.150 m. d'altaria situato a 13&nbsp;km de Shipkaque y que fa muga entre as provincias de Stara Zagora y Gabrovo en Bulgaria. 
Dende o Puerto de Shipka bi ha una polita anvista d'o Parque Natural de Bulgarka.
Leadbelly

**Huddie William Ledbetter **, conoixiu como **Leadbelly**, naixitude Moorinsport (Loisiana, Estaus Unius) o 23 de chinero de 1885 y muerto en Nueva York (Nueva York, Estaus Unius) o 6 d'aviento 1949, estió un musico y guitarrista estausunidense de folk.

## Vinclos externos
Salón d'o cómic de Zaragoza

O **Salón d'o cómic de Zaragoza**, (oficialment y en castellano *Salón del cómic de Zaragoza*) y clamato en a suyas cuatro primeras edicions **Muestra del Cómic y el Tebeo**, ye una trobada an se reunen autors, editors u lectors de historietas, pa afavorir la suya difusión u venda. As primeras cuatre edicions se celobroron en o Centro Cívico La Almozara, dende o cambio d'o nombre se fa en a Sala Multiusos de l'Auditorio de Zaragoza.

O Salón d'o comic de Zaragoza se capuza en o mundo d'a historieta y ye a on se hi poden viyer as zaguers novedaz d'o mundo d'o comic y o fanzín, conoixer a os autors y partecipar en a patacada d'actividaz proposatas dende a organización. Toz os colectivos relacionatos con o comic y o manga d'a ciudat i participan, entre os que estan Malavida, Thermozerso, Mangaku, Tatakae y l'Asociación Daruma de Comic y Cultura Chaponesa.

En o Salón d'o Cómic de Zaragoza s'entregan cada anyo los Premios d'o Cómic Aragonés organizaus per Viñetario.com.

## Vinclos externos

*  Pachina web oficial d'o Salón d'o cómic de Zaragoza.
*  ''O salón d’o comic de Zaragoza celebra a suya XII edición, en *[[Arredol (diario dichital)|Arredol]]*.
Ave María

L**'Ave María** (en latín *Ave Maria*, en griego *Άβε Μαρία*) ye una oración tradicional católica adedicata a María, a mai de Chesús. A oración tien base biblica en o Evanchelio seguntes Sant Lucas y ye a oración prencipal d'o Rosario.

## Parolas
### [[Latín]]

### [[Idioma griego|Griego]]

:Trascripción:

### [[idioma aragonés|Aragonés]]
Mialla

A **mialla** (d'o latín vulgar *medialĭa*, de *aes mediālis*, en castellano *miaja* u *meaja*, en portugués *mealha*, en francés *maille* y en valenciano *malla*) u **mealla mazmodina**  en Navarra, tamién conoixita com *[[obolo]]*, estió una moneda medieval que teneba a valgua d'a metat d'un dinero de bellón.

Se gosa fer referencia a ista moneda en os Libros de Tresorería d'a Casa Reyal d'Aragón en primerías d'o sieglo XIV. En o Reino d'Aragón siempre valió meyo dinero, como se puet leyer en os Fueros: 

Alavez teoricament yera a 1/48 parti d'a onza u a 1/16 d'o marco. A suya poca valgua fa que s'haiga preso a parola en aragonés actual con o sentito de "poco u cosa". Pareixe que en primeras se feban con una tercera parti d'archent y a resta arambre, reducindo-se dimpués a cantidat d'o primer metal. Encara que no se conoixe ye posible que existisen monedas de mialla de Remiro I. Si que las habió de Sancho Remíriz y os suyos fillos cuditas en Chaca y Monzón por Pero I.

En o Reino de Navarra una mealla mazmodina yeran seis sueldos de diners sanchetz y en o Reino de Castiella equivaleba a una seisena parti d'un dinero.

## Referencias

## Vinclos externos
* Miaja. GEA.

## Bibliografía
* Beltrán, Pío: Obras completas; II, Zaragoza, 1972, pp.&nbsp;397–584.
Gloria Patri

O **Gloria Patri** ye una oración cristiana de caracter trinitario, y que s'adhibe en rematar a recitación de bels salmos, en rematar cada misterio d'o Rosario u ta replenar o triptico piadoso Ave María-Painuestro-Gloria.

## Parolas
### En latín

### En aragones
Centro d’Arte y Naturaleza Fundación Beulas

O **Centro d’Arte y Naturaleza Fundación Beulas** (en castellano y oficialment: *Centro de Arte y Naturaleza Fundación Beulas*) ye un museo d'arte contemporanio trobau amán d'a ciudat de Uesca. Disenyato por Rafael Moneo Vallés y ubierto o 27 de chinero de 2006.

O Centro d’Arte y Naturaleza Fundación Beulas naixe con l'obchectivo d'espardir o conoiximiento d'a relación d'arte y paisache y mira d’estar un centro de referencia formativo con os cursos "*Pensar el Paisaje*".

## Coleccions
### Colección Arte y Naturaleza

Colección Land Art arredol d'a provincia de Uesca, Artistas:

* Richard Long
* Ulrich Rückriem 
* Siah Armajani
* Fernando Casás 
* David Nash
* Alberto Carneiro 
* Per Kirkeby

### Colección Beulas-Sarrate

Conchunto d'obras d'arte donatas por José Beulas y María Sarrate. Artistas:

* Juan Gris.
* Antonio Saura. 
* Manolo Millares.
* Pablo Serrano.
* José Manuel Broto.
* Víctor Mira.

## Vinclos externos

*  Pachina web oficial Centro d’Arte y Naturaleza Fundación Beulas.
*  ''A fotografía de Luis Alcalá en o CDAN, en *[[Arredol (diario dichital)|Arredol]]*.
Obolo

L**'obolo** (en griego antigo ὀβελός, *obelós* y en atico ὀβολός, *obolós*, pl. ὀβολόι, «broche»; en latín *obolus*) estió una moneda griega d'archent que teneba una valgua d'a seisena parti d'una dracma. En l'Atenas clasica yera subdividita en ueito calcos («cobres»).

## Etimología
A palabra *obolós* u *obelós* (plural *oboloí*, *obeloí*) fa referencia a una barra de metal fina y luenga, parellana a un espeto. Os chicoz *obelós* son uns *obelískos*, eufemisticament. Os obolos s'emplegoron como monedas en representar os lingotz d'arambre u de bronce, y se negociaba con éls como tal.

## Historia

Seguntes Plutarco, os espartans teneban un obolo de fierro equivalent a cuatre *[[calco (moneda)|calcos]]*. Esparta optó por conservar l'uso d'o incomodo y poco practico óbolo en cuentas d'atras monedas para desalentar a busqueda de l'abundancia.

L'obolo ye tamién una unidat de peso. En l'Antiga Grecia yera definita como a seisena parti d'una dracma, u alto u baixo 0,5 gramos. En l'Antigua Roma yera definita como un 1/48 d'una onza romana, u bels 0,57 gramos. En a Grecia moderna ye o equivalent a un decigramo u 0,1 gramos.

Os muertos yeran enterrecatos con un obolo debaixo d'a luenga u en os uellos, ta que, una vegata que a uembra d'a persona muerta plegase en o mundo soterranio de l'Hades, podese bosar a Caronte ta que le deixa-se trescruzar o río Aqueronte. Aquels que no teneban o dinero heban d'asperar mientres cient anyos en a ribera de l'Aqueronte, dica que Caronte le deixase pasar sin de bosar o pre.

## En a cultura popular
L'obolo fue usato en a cinta independient *[[The Boondock Saints]]*. Dos chirmans, en os suyos papels como vichilants, meten obolos sobre os uellos de l'asasinato Mob Boss. Ista ye una alusión a l'antiga tradición griega.

## Referencias
Basco baixo navarro

O **baixo navarro** (en basco, *behe-nafarrera*) ye un *[[dialectos d'o basco|euskalki]]* u dialecto d'o basco parlau en Ultrapuertos, Labort (Beskoitze, Ustáriz, Urketa), Navarra (Val d'Ezcua) y Sola (Tierra de Mixa). Tien alto u baixo bels 50.000 parladors.

Koldo Zuazo considera que fa un dialecto unico chunto a o labortán. Se subdivide en dos grupos dialectals:
* Occidental (*Sartaldekoa*) en Ultrapuertos (Baigorri), en Ustáriz (Labort) y en a val de Salazar y La Val de Carlos (Navarra). 
* Oriental (*Sortaldekoa*) en Ultrapuertos (Sant Chuan Piet de Puerto) y Labort (Beskoitze)

## Caracteristicas
### Caracteristicas fonolochicas
* I hai diftongos ascendents (prencipiando con una vocal zarrada y rematando con una vocal ubierta: "mendian" se pronuncia /mendjan/) y bels triftongos (tres vocals consecutivas: "joanen" > "joain" pronunciau /joain/ ).
* Ye tipico l'uso d'o fonema /**tt**/.
* **h** se pronuncia.
* Cambio de /s/ por /r/ rotica:  beste > **bertze**; esan > **erran**

### Caracteristicas morfolochicas
* Cambios en a declinación: -ra > **-rat**, **-lat**; -tik > **-tikan**; -en > **-n**; -raino > **-dino**.
* Se distingue o plural nominativo (**-ak**) y o plural ergativo (**-ek**).
* A radíz **-iro-** s'usa en os verbos.
Dialectos d'o basco

Os **dialectos d'o [[idioma basco|basco]]** son variedaz lingüisticas con diferencias en a pronunciación, vocabulario y gramatica, cadagún entre a resta y entre o basco estándard. Se distinguen historicamente entre 6 y 9 dialectos bascos:

* Alto navarro (norte y sud).
* Baixo navarro (este y ueste).
* Guipuzcuán u central.
* Labortán.
* Soletán.
* Bizcaíno u occidental.

As mugas entre istos no coinciden dreitament con as actuals mugas politicas u administrativas. Manimenos, as mugas os dialectos bizcaíno, guipuzcuán y l'alto navarro amuestran bella relación con bellas mugas pre-romanas tribals entre caristios, vardulos y bascons.

## Referencias
Campionato d'o Mundo de Pilotos de Fórmula 1

O títol de **Campión d'o Mundo de Pilotos de Formula 1** ye o títol que a FIA (Federación Internacional de l'Automobil) otorga a o piloto que millors resultatos y mas puntos acumula mientres una temporata d'o Campionato d'o Mundo de Formula 1.

A suya primera edición fue en l'anyo 1950 y o suyo ganador estió Giuseppe Farina dica l'actualidat 32 pilotos bi han estato campions, o piloto con mas victorias ye Michael Schumacher con siet y l'actual campión ye Sebastian Vettel, qui ganó o suyo primer campionato en l'anyo 2010 y dimpués os de 2011, 2012 and 2013.

Atros pilotos destacatos que no estioron campions son Stirling Moss, qui ganó 16 cursas, subcampeón cuatre vegatas y tres tercero, David Coulthard, 13 victorias, una vegata subcampeón  y cuatre vegatas tercero, Ronnie Peterson, Carlos Reutemann, Gerhard Berger, Rubens Barrichello, Felipe Massa y Mark Webber.

## Ganadors por anyo

## Se veiga tamién
* Formula 1.
* Campionato d'o Mundo de Constructors de Fórmula 1

## Vinclos externos
*  Campions d'o mundo de Formula 1 en a pachina web oficial d'a F1.
*  Campions d'o mundo de Formula 1.
2nda edición d'os Premios Simón d'o Cine Aragonés

A **2ª edición d'os [[Premios Simón d'o Cine Aragonés]]** fueron celebratos en o Teatro Prencipal d'a ciudat de Zaragoza o 14 de mayo de 2013. Son organizatos por l'Asamblea de Cineastas Aragoneses y tien o patrocinio d'o Concello de Zaragoza, lo Concello de Teruel, o Teatro Prencipal de Zaragoza, a Caja de Ahorros de la Inmaculada, a Filmoteca de Zaragoza, a empresa La Zaragozana, Asociación de Empresarios Cartuja Baja, Asociación de Comerciantes Don Jaime, o Sindicato de Actores y Actrices de Aragón, a Fundación Aisge y o Centro Musical y Artístico Ls Armas.

A gala fue presentada por David Sancho y contó con as actuacions de *TheBangBangs Pin Up Show*, Vicky Tafalla y Silvia Solans; María Confussión; Escuela Cómica Suicida, y os grupos de flamenco d'Alejandro Montserrat y Enrique Amador, ‘Musi’.

## Premios

### [[Premio Simón - Millor Largometrache|Millor Largometrache]]

### [[Premio Simón - Millor Cortometrache|Millor Cortometrache]]

### [[Premio Simón - Millor Interpretación|Millor Interpretación]]

### [[Premio Simón - Categoría Especial|Categoría Especial]]

### [[Premio Simón - Millor Videoclip|Millor Videoclip]]

### [[Premio Simón - Millor Guión|Millor Guión]]

### [[Premio Simón de Honor|Simón de Honor]]
* Carlos Saura: Reconoiximiento a suya trachectoria.

## Referencias

## Veyer tamién
* Premios Simón d'o Cine Aragonés.
* III Premios Simón d'o Cine Aragonés.